Lemoenkoekies | SARIE
Lemoenkoekies	deur admin
Resep deur Hilda Lategan
Resep lewer: 24 Koekies
porsiegrootte: 1 Koekie
65 ml (60 g) sagte margarien
75 ml (60 g) strooisuiker
100 g marmelade van goeie gehalte
5 ml gerasperde lemoenskil
100 g droëvrugtekoekmengsel
1 groot eier, geklits
30 ml ongegeurde vetvrye jogurt
250 ml (130 g) volkoringmeel
75 ml (50 g) hawersemels (oat bran)
225 ml (80 g) ProNutro Wholewheat Original
100 ml (50 g) versiersuiker
1 ml gerasperde lemoenskil
10 ml vars lemoensap
Verhit oond tot 170 °C.
Room margarien en strooisuiker saam tot lig en donsig.
Sny die skil van die marmelade fyner, soos nodig. Meng marmelade, lemoenskil, droëvrugtekoekmengsel, eier, jogurt en koeksoda. Meng die volkoringmeel, hawersemels en ProNutro. Roer die konfytmengsel en droë bestanddele om die beurt by die geroomde mengsel in om ’n klewerige deeg te vorm. Verkoel die deeg vir 10 minute, dan hanteer dit makliker. Rol okkerneutgroot deegballetjies, plaas op gesmeerde bakplate en druk met ’n vurk plat tot dikte van sowat 1 cm.
Bak vir 15 – 20 minute tot goudkleurig en gaar. Laat die lemoenkoekies op die bakplate afkoel.
Versiersel Meng versiersuiker, skil en sap tot ’n loperige versiersel en drup in ’n dun straaltjie oor die koekies wanneer dit heeltemal afgekoel het.